Document ID: 32008R0085

UREDBA KOMISIJE (ES) št. 85/2008
z dne 30. januarja 2008
o posebnih pogojih za dodelitev pomoči zasebnemu skladiščenju za ovčje in kozje meso
(Kodificirana različica)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso (1) in zlasti člena 12(2) Uredbe,
ob upoštevanju naslednjega:
(1)
Uredba Komisije (EGS) št. 3447/90 z dne 28. novembra 1990 o posebnih pogojih za dodelitev pomoči zasebnemu skladiščenju za ovčje in kozje meso (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Določbe Uredbe Komisije (ES) št. 6/2008 z dne 4. januarja 2008 o določitvi podrobnih pravil za dodelitev pomoči za zasebno skladiščenje ovčjega in kozjega mesa (4) je treba spoštovati v zvezi z dodelitvijo pomoči za zasebno skladiščenje za ovčje meso. Te določbe je treba dopolniti ali prilagoditi.
(3)
Poleg zneskov pomoči, dodeljenih za določeno obdobje skladiščenja, je torej treba določiti tudi zneske, ki jih je treba dodati ali odšteti, če se navedeno obdobje podaljša ali skrajša.
(4)
Zaradi predvidljivih razmer na trgu je treba določiti prilagodljiva obdobja skladiščenja od treh do sedmih mesecev.
(5)
Za zagotovitev dejanskih ponudb je treba določiti najmanjšo količino, ki se lahko skladišči. Primerno je prilagoditi najnižjo količino odpreme.
(6)
Za zagotovitev usklajenosti z obveznostmi, povezanimi z zasebnim skladiščenjem, bi morala biti zagotovljena varščina.
(7)
Ukrepi, predvideni s to uredbo, so v skladu z mnenjem Upravljalnega odbora za ovce in koze -
SPREJELA NASLEDNJO UREDBO:
Člen 1
Uredba (ES) št. 6/2008 se uporablja s pridržkom določb te uredbe.
Člen 2
1. Zahtevki za pomoč zasebnemu skladiščenju se predložijo intervencijskim agencijam, naštetim v Prilogi I.
2. V okviru razpisnega postopka je obdobje skladiščenja, na katero se lahko nanaša razpis, tri mesece. Vendar dejansko obdobje skladiščenja izbere skladiščnik. To obdobje se lahko podaljša za najmanj tri mesece do največ sedem mesecev. Če pa je obdobje skladiščenja daljše od treh mesecev, se pomoč dnevno poveča za 1,45 EUR na tono na dan.
Člen 3
Najmanjša količina po pogodbi znaša štiri tone mesa s kostmi.
Člen 4
Najmanjša količina za vsako odpremo, izražena v masi proizvodov na skladišče in na pogodbenika, je štiri tone. Vendar se, kadar je preostala količina v skladišču manjša od te količine, dovoli še ena dodatna odprema preostale količine ali njenega dela.
Kadar ti pogoji odpreme niso izpolnjeni:
-
se znesek pomoči za odpremljeno količino izračuna v skladu s členom 6(3) Uredbe (ES) št. 6/2008 in
-
se zaseže v zvezi z odpremljeno količino 15 % varščine iz člena 5.
Člen 5
Varščina znaša 145 eurov na tono.
Člen 6
Uredba (EGS) št. 3447/90 se razveljavi.
Sklici na razveljavljeno uredbo se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 7
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. januarja 2008

Labels: 3
17
6